証道歌
証道歌(證道歌)は、247句1814文字より成るは独特の韻を踏んだ偈頌で、禅宗四部録(信心銘、証道歌、十牛図、坐禅儀)の一つ。作者は唐の永嘉玄覚大師(665~713)とされ、禅の要諦を一種の詩の形で端的に表現したものだとされる。
永嘉大師證道歌 唐慎水沙門玄覺撰 君不見。 絕學無為閑道人。不除妄想不求真。無明實性即佛性。幻化空身即法身。 法身覺了無一物。本源自性天真佛。五蘊浮雲空去來。三毒水炮虛出沒。 證實相。無人法。剎那滅卻阿鼻業。若將妄語誑眾生。自招拔舌塵沙劫。 頓覺了。如來禪。六度萬行體中圓。夢裏明明有六趣。覺後空空無大千。 無罪福。無損益。寂滅性中莫問覓。比來塵鏡未曾磨。今日分明須剖析。 誰無念。誰無生。若實無生無不生。喚取機關木人問。求佛施功早晚成。 放四大。莫把捉。寂滅性中隨飲啄。諸行無常一切空。即是如來大圓覺。 決定說。表真乘。有人不肯任情徵。直截根源佛所印。摘葉尋枝我不能。 摩尼珠。人不識。如來藏裏親收得。六般神用空不空。一顆圓光色非色。 淨五根。得五力。唯證乃知難可測。鏡裏看形見不難。水中捉月爭拈得。 常獨行。常獨步。達者同遊涅槃路。調古神清風自高。貌顇骨剛人不顧。 窮釋子。口稱貧。實是身貧道不貧。貧則身常披縷褐。道則心藏無價珍。 無價珍。用無盡。利物應機終不吝。三身四智體中圓。八解六通心地印。 上士一決一切了。中下多聞多不信。